### 1.     Orientering om budget i forbindelse med etablering af en vejforbindelse mellem [adresse] og Malene Nissen

**Åbent**

Sagsnr.: 326-2016-59062       J.nr.: 05.00.00           Dokumentnr.:
326-2018-295236

**Sagstype**

Orientering.

**Resume og sagens baggrund**

På investeringsoversigten for 2017 er der afsat et samlet
rådighedsbeløb på 13,7 mio. kr. til etablering af en vej mellem [adresse]
og Malene Nissen (vejen på [adresse]). Der er den 25. januar 2017 givet en
anlægsbevilling fra rådighedsbeløbet på i alt 1,5 mio. kr. til
forundersøgelser, projektering og udbud. Vejen har været i udbud, og der er
afholdt licitation den 28. november 2018. På baggrund af licitationsresultatet
gives hermed et overblik over de samlede omkostninger forbundet med etablering
af den nye vej. Beslutning om frigivelse af den sidste del af anlægsbevillingen
behandles i et særskilt dagsordenspunkt herom.

Der er indgået en politisk aftale som tillæg til den
tidligere indgåede budgetaftale med det formål at øge trafiksikkerheden generelt
og særligt for de bløde trafikanter i området. Dermed investeres der udover den
tidligere budgetaftale i en række trafiksikkerhedstiltag på [adresse],
Raklev Høje, Malene Nissen og ved tilslutningen af den nye vej til
Malene Nissen. Disse tiltag er nærmere beskrevet i et særskilt
dagsordenspunkt.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Den 28. november 2018 er der afholdt licitation i
forbindelse med etableringen af en vejforbindelse mellem [adresse] og
Malene Nissen, og der kan nu opstilles et endeligt budget for den nye vejs
gennemførelse.

Der gives her en orientering om budgettet for den nye vej.
Yderligere tiltag med henblik på at skabe øget trafiksikkerhed for bløde
trafikanter i området beskrives i en særskilt sag.

I 2018 er der lavet forundersøgelser, projektering og udbud
af vejforbindelsen mellem [adresse] og Malene Nissen, og i forbindelse
med forundersøgelserne har det vist sig, at der bør laves flere tiltag end det,
der var forudsat, da rådighedsbeløbet blev fastlagt i Budget 2017.

Budgettet indeholder derfor både det oprindeligt forudsatte
projekt for vejforbindelsen mellem [adresse] og Malene Nissen og ekstra
tiltag vedrørende et nødvendigt regnvandsprojekt og forbedring af blandt andet
oversigtsforholdene ved den nye vejs udmunding i [adresse]. De to tiltag
er kommet til i projekteringsfasen.

Håndtering af regnvand

Vejprojektet, der lå til grund for rådighedsbeløbet i forbindelse
med budget 2017, byggede på en traditionel regnvandshåndtering. Det vil sige,
at overfladevand fra kørebanen, cykelsti og fortov skulle afledes til det eksisterende
kloaksystem gennem en ny spildevandsledning. I forbindelse med projekteringen
har det imidlertid vist sig, at en traditionel regnvandshåndtering ikke vil
være gunstig på det pågældende sted, da det vil belaste de eksisterende
ledninger for meget. Det er derudover vurderet, at det vil være fordelagtigt i
forhold til klimatilpasning, at regnvand bliver håndteret på egen grund.
Projektet er derfor ændret således, at regnvand håndteres på egen grund via
grøfter og regnvandsbassin. Omkostningerne forbundet med grøfterne kan umiddelbart
sammenlignes med omkostninger forbundet med traditionel regnvandshåndtering.
Der vil imidlertid være en meromkostning til etablering af regnvandsbassin.

Trafiksikkerhed

I forhold til det oprindeligt beskrevne projektet er der ligeledes
blevet indarbejdet omkostninger til forbedring af oversigtsforholdene i krydset
ved Hestehavebakken og [adresse]. Yderligere trafiksikkerhedstiltag i området
indgår i en særskilt rådighedsramme. Se nedenfor og i et særskilt
dagsordenspunkt.

Udgifterne til de ekstra tiltag vil på baggrund af
licitationsresultatet ved licitationen den 28. november 2018 ligge på:

·
Regnvandsbassin i alt 1.117.668 kr.

·
Trafiksikkerhed ved [adresse] i alt 187.067 kr.

Udgifterne til det oprindeligt forudsatte projekt vil ligge
på:

·
Vejforbindelse i alt 7.249.035 kr.

Dertil skal der lægges udgifter til blandt andet
arkæologiske undersøgelser, ekspropriation, vejbelysning, rådgivning og
uforudselige udgifter på cirka 18%.

Det samlede budget for vejforbindelsen udgør derfor i alt
13.020.111 kr., og vejforbindelsen kan derfor udføres inden for den afsatte
rådighedsramme. Se økonomioversigt i Bilag 1.

Der forventes således et mindreforbrug på cirka 680.000 kr.,
som blandt andet jævnfør den politiske aftale foreslås at indgå i den samlede
finansiering af supplerende trafiksikkerhedstiltag i området.

I tilknytning til etableringen af vejforbindelsen mellem
[adresse] og Malene Nissen er der ønske om at etablere en række
trafiksikkerhedstiltag på [adresse], [adresse], Malene Nissen og ved
tilslutningen af den nye vej til Hestehavebakken for at sikre de bløde
trafikanter. Disse tiltag forventes løst inden for en budgetmæssig ramme på i
alt 3,5 mio. kr., og søges finansieret via andre anlægsbudgetter. Tiltagene er
nærmere beskrevet i et særskilt dagsordenspunkt.

**Økonomiske konsekvenser**

Der er afsat et samlet rådighedsbeløb på i alt 13,7 mio. kr.
i 2017 til etablering af en vej mellem [adresse] og Malene Nissen.

**Bilag**

|  |  |
| --- | --- |
| Bilag 1 - Økonomioversigt - Vejen ved Herredsåsen | 326-2019-23741 |
| Bilag 2 - Linjeføring, del 1 | 326-2018-317792 |
| Bilag 3 - Linjeføring, del 2 | 326-2018-317793 |
| Bilag 4 - Projektplan - Kryds ved [adresse] 326-2018-317794 |
| Bilag 5 - Bassin - Plan | 326-2018-317797 |